text: [{"text_idx": "#000001", "text": "Vinnuligar fiskiroyndir: Fy\u0301ra ums\u00f8kjarar fingi\u00f0 part av kvotuni"}, {"text_idx": "#000003", "text": "I\u0301 kunnger\u00f0ini um fiskiskap eftir svartkjafti i\u0301 2023 eru 7.000 tons sett av til vinnuligar fiskiroyndir (Savnsmynd)"}, {"text_idx": "#000004", "text": "I\u0301 kunnger\u00f0ini um fiskiskap eftir svartkjafti i\u0301 2023 eru 7.000 tons sett av til vinnuligar fiskiroyndir."}, {"text_idx": "#000005", "text": "Ta\u0301 freistin at s\u00f8kja var u\u0301ti 20. januar, hev\u00f0i Fiskivinnu- og samfer\u00f0sluma\u0301lara\u0301\u00f0i\u00f0 fingi\u00f0 sjey umso\u0301knir um part av kvotuni, og fy\u0301ra av teimum vo\u0301ru ja\u0301tta\u00f0ar."}, {"text_idx": "#000006", "text": "Tilsamans var s\u00f8kt um 16.800 tons, og eftir innanhy\u0301sis vi\u00f0ger\u00f0 og i\u0301 samra\u0301\u00f0 vi\u00f0 Havstovuna, fingu fy\u0301ra ums\u00f8kjarar tilluta\u00f0 tey 7.000 tonsini, sum vo\u0301ru t\u00f8k, skrivar Fiskivinnu- og Samfer\u00f0sluma\u0301lara\u0301\u00f0i\u00f0."}, {"text_idx": "#000008", "text": "Av ja\u0301tta\u00f0u umso\u0301knunum eru tv\u00e6r til virkir a\u0301 landi, sum a\u0301 ymiskan ha\u0301tt virka svartkjaftin, so vir\u00f0is\u00f8kingin ver\u00f0ur st\u00f8rri enn vi\u00f0 vanligari framlei\u00f0slu. Tv\u00e6r umso\u0301knir eru latnar til rei\u00f0ari\u0301/skip. I\u0301 ba\u0301\u00f0um f\u00f8rum er talan um at gera royndir vi\u00f0 trolu\u0301tger\u00f0ini, har roynt ver\u00f0ur at tillaga trolini, so at minni orka skal ny\u0301tast, fra\u0301skiljing av hja\u0301vei\u00f0u ver\u00f0ur betri, samstundis sum b\u00f8tt ver\u00f0ur um vei\u00f0uevnini og go\u0301\u00f0skuna a\u0301 fiskinum."}, {"text_idx": "#000010", "text": "Eins og undanfarin a\u0301r ver\u00f0a, i\u0301 sambandi vi\u00f0 ja\u0301ttandi svar um kvotur til vinnuligar fiskiroyndir eftir svartkjafti, makreli og nor\u00f0havssild, settar nakrar serligar treytir, sum skulu tryggja, at endama\u0301li\u00f0 vi\u00f0 royndunum ver\u00f0ur rokki\u00f0. Fra\u0301grei\u00f0ing skal sendast Fiskivinnu- og samfer\u00f0sluma\u0301lara\u0301\u00f0num, ta\u0301 royndirnar eru gj\u00f8rdar - i\u0301 seinasta lagi 31. januar 2024."}, {"text_idx": "#000011", "text": "Fel\u00f8gini, sum hava fingi\u00f0 ja\u0301ttan, eru:"}, {"text_idx": "#000015", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000016", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000018", "text": "\u00c6tlanir um uppsjo\u0301varvirki i\u0301 Va\u0301gi"}, {"text_idx": "#000019", "text": "Toskurin hevur allati\u0301\u00f0ina veri\u00f0 a\u0301 bankanum"}]